**پوخته‌ی لێکۆڵینەوه‌‌**

 ئامانجى ئه‌م لێكۆڵینه‌وه‌‌یه‌ هەڵسەنگاندنی پەرتووکی خوێندنەوەی کوردیی بۆ پۆلی دووەمی بنەڕەتی لە ڕۆشنایی پێوه‌ره‌كانی کوالێتی پەرتووکی فێرگەیی.

 بۆ به‌دیهێنانی ئامانجی لێکۆڵینەوه‌كه‌ توێژه‌ر پشتی به‌ پرۆگرامی وه‌سفی به‌ستووه‌، كه‌ پرۆگرامێكه‌ بۆ لێكۆڵینه‌وه‌، له‌به‌رئه‌وه‌ی پرۆگرامێكی گونجاوه‌ بۆ به‌دیهێنانی ئامانجی لێکۆڵینەوه‌كه‌، كۆمه‌ڵگه‌ی لێکۆڵینەوه‌‌ی ئێستا مامۆستایانی زمانی كوردی به‌ هه‌ردوو ڕه‌گه‌زی له‌ قوتابخانه‌ بنه‌ڕه‌تییه‌كان له‌خۆگرتووه‌، ئه‌و مامۆستایانه‌ی بابه‌تی خوێندنه‌وه‌ی كوردی بۆ پۆلی دووه‌می بنه‌ڕه‌تی له‌ پارێزگای هه‌ولێر له‌ هه‌رێمی كوردستان/ عێراق، بۆ ساڵی خوێندنی (2020 – 2021ز) ده‌ڵێنه‌وه‌. به‌ له‌به‌رچاوگرتنی قه‌باره‌ی كۆمه‌ڵگه‌ی لێکۆڵینەوه‌كه‌ كه‌ ژماره‌یان (156) مامۆستایه‌ له‌ هه‌ردوو ڕه‌گه‌ز، نموونه‌ی لێکۆڵینەوه‌كه‌ پێكهاتووه‌‌ له‌ سه‌رجه‌م تاكه‌كان كۆمه‌ڵگه‌ی لێکۆڵینەوه‌‌ی ڕه‌سه‌ن ژماره‌یان (156) كه‌سه‌، بۆ نموونه‌ی جێگیر له‌ كۆی كۆمه‌ڵگه‌كه‌ دوورخراوه‌ته‌وه‌، نموونه‌ی لێکۆڵینەوه‌كه‌ بووه‌ به‌ (136) مامۆستايه، دوای سه‌رنج و زانیاری توێژه‌ر له‌سه‌ر ژماره‌یه‌ك سه‌رچاوه‌ی په‌یوه‌ست به‌ توێژینەوەکەى و لێکۆڵینەوه‌‌كانی پێشوو، توێژه‌ر بڕیاریدا ڕاپرسی ئامرازێكی گونجاوه‌ بۆ گه‌ڕان و پشكنین، هه‌روه‌ها لیستی پێوه‌ری كوالێتی پەرتووکی قوتابخانه‌ی ئاماده‌كردووه‌، كه‌ پێویسته‌ له‌ پەرتووکی خوێندنه‌وه‌ی كوردی بۆ پۆلی دووه‌می بنه‌ڕه‌تی، كه‌ (86) ئاماژه له‌خۆگرتووه‌، دابه‌شیكردووه‌ به‌سه‌ر (17) پێوه‌ر، دابه‌شكراوه‌ به‌سه‌ر شه‌ش بوار، بواره‌كان (ئامانج، ناوه‌رۆكی خوێندن، چالاكی فێركردن، وێنه‌ و شێوه‌ و نیگاره‌كان، پرۆسه‌ی جێبه‌جێكردنی هه‌ڵسه‌نگاندن، ده‌رهێنان و چاپكردن). هه‌روه‌ها توێژه‌ر چاره‌سه‌ری داتا ئامارییه‌كانی بۆ ده‌رهێنانی ئه‌نجامه‌كان كردووه‌، به‌ به‌كارهێنانی هاوكێشه‌ی به‌یه‌كه‌وه‌به‌ستنه‌وه‌ی بیرسۆن و ناوه‌ندی شیاو و كێشی سه‌دی، توێژه‌ر پشتی به‌ نۆرمێك به‌ستووه‌ بڕه‌كه‌ی ( 80%) بۆ بڕیاردان له‌سه‌ر ئاستی كوالێتی پەرتووکی خوێندنه‌وه‌ی كوردی بۆ پۆلی دووه‌می بنه‌ڕه‌تی، دوای ڕاوێژكردن به‌ ژماره‌یه‌ك شاره‌زا له‌ پێوانه‌ و هه‌ڵسه‌نگاندن، ئه‌نجامه‌كان ئه‌مانه‌یان ده‌رخستووه‌:

1- بواری ده‌رهێنان و چاپكردن له‌ نێوان بواره‌كان بە پله‌ی یه‌كه‌م هاتووه‌، ئه‌م بواره‌ به‌دیهاتووه‌، ناوه‌ندی شیاوی گه ‌يشتووه‌ته (36. 2) به‌ كێشی سه‌دی (49. 78%).

2- بواری چالاكی و ئامرازه‌كان بە پله‌ی دووه‌م هاتووه‌، بوارێكی به‌دیهاتووه‌، ناوندی شیاوی گه‌یشتووه‌ته‌ (16. 2) به‌ كێشی سه‌دی (86. 71%).

3- بواری وێنه‌ر و شێوه‌ و نیگارەکان به‌ پله‌ی سێیه‌م هاتووه‌، بوارێكی به‌دیهاتووه‌، ناوه‌ندی شیاوی گه‌یشتووه‌ته‌ (14. 2) به‌ كێشی سه‌دی (49. 71%).

4- بواری ئامانجه‌كان له‌ پله‌ی چواره‌م هاتووه‌، نزیكه‌ له‌ به‌دیهاتن، ناوندی شیاوی گه‌یشتووه‌ته‌(96. 1) به‌ كێشی سه‌دی (66.38%), به‌ جیاوازیه‌كی زۆر كه‌م له‌ پێوه‌ری به‌دیهاتن ده‌بینین، كه‌ له‌ خاڵی سێیه‌م دیاریكراوه‌.

5- بواری ناوه‌ڕۆكی خوێندن به‌ پله‌ی پێنجه‌م هاتووه‌ یان ده‌توانین ئه‌وه سه‌باره‌تی‌ بڵێین وه‌كو له‌ بواری چواره‌م له‌ خاڵی سه‌ره‌وه‌ گوتوومانه‌، به جیاوازی گه‌وره‌تر له‌ پێوه‌ری پێش خۆی، ناوه‌ندی شیاوی گه‌یشتووه‌ته‌ (91. 1) به‌ كێشی سه‌دی (75. 63%).

6- بواری پرۆسه‌ی جێبه‌جێكردنی هه‌ڵسه‌نگاندن به‌ پله‌ی شه‌شه‌م هاتووه‌، ده‌توانین ئه‌وه‌ سه‌باره‌تی بڵێین وه‌كو له‌ بواری پێنجه‌می پێشی گوتوومانه‌، به‌ جیاوازی گه‌وره‌تر له‌ پێوه‌ری پێنجه‌م، ناوه‌ندی شیاوی گه‌یشتووه‌ته‌ (88. 1) به‌ كێشی سه‌دی (75. 62%).

**لەبەر ڕۆشنایی ئه‌نجامه‌كان, توێژه‌ر به‌و ڕاسپاردانه‌ی گەیشتە:**

1- به‌ستنی كۆنگره‌ و سیمیناری په‌یوه‌ست به‌ كوالێتی و ئاسانكاری پێویست پێشكه‌شی ئه‌وانه‌ بكرێت پرۆسه‌ی په‌روه‌رده‌ به‌ڕێوه‌ده‌به‌ن، به‌ مه‌به‌ستی به‌شداریكردنی ناوخۆیی و نێوده‌وڵه‌تی له‌ كۆنگره‌كان له‌ پێناوی چه‌سپاندنی ڕۆشنبیری كوالێتی له‌لایان و كردنه‌وه‌ی خولی په‌یوه‌ست به‌ كوالێتی بۆ پسپۆڕانی په‌روه‌رده‌ و مامۆستایان به‌ مه‌به‌ستی به‌شداریپێكردنیان له‌ پرۆسه‌ی هه‌ڵسه‌نگاندنی پەرتووکی قوتابخانه‌.

2- - پێویسته‌ پێوه‌ری كوالێتی له‌لایه‌ن وه‌زاره‌تی په‌روه‌رده‌ دابنرێت،‌ بواری دانانی پەرتووکی خوێندنه‌وه‌ی كوردی بۆ پۆلی دووه‌می بنه‌ڕه‌تی له‌به‌رچاوبگیریت، هه‌روه‌ها بابه‌ته‌كانی دیكه‌ی خوێندنیش له‌به‌رچاو بگیرێن.

3- جه‌خت بكرێته‌ سه‌ر دید و بۆچوونی مامۆستایان له‌ هه‌ردوو ڕه‌گه‌ز، له‌ بابه‌تی خوێندنه‌وه‌ی كوردی بۆ پۆلی دووه‌می بنه‌ڕه‌تی، به‌ مه‌به‌ستی چاككردنی لایه‌نه‌ بێهێزه‌كانی تیایدایه‌، هه‌روه‌ها لێژنه‌كانی دانان و په‌ره‌پێدان به‌شداریان پێ بكرێن.

**توێژه‌ر بۆ ته‌واوكردنی ئه‌م لێكۆڵینه‌وه‌یه‌، ئه‌م پێشنیارانە پێشکەش دەکات:**

1- هه‌ڵسه‌نگاندنی پەرتووکی زمانی كوردی بۆ پۆلی دووه‌می بنه‌ڕه‌تی له‌به‌ر ڕۆشنایی پێوه‌ره‌كانی كوالێتی گشتگیر.

2- هه‌ڵسه‌نگاندنی پەرتووکی زمانی كوردی له‌ قۆناغی بنه‌ڕه‌تی له‌به‌ر ڕۆشنایی پێوه‌ره‌كانی كوالێتی گشتگیر.

3- هه‌ڵسه‌نگاندنی پەرتووکی زمانی كوردی له‌ قۆناغی بنه‌ڕه‌تی له‌به‌ر ڕۆشنایی كوالێتی پەرتووکی قوتابخانه‌.

4- هه‌ڵسه‌نگاندنی پەرتووکی زمانی كوردی له‌ قۆناغی بنه‌ڕه‌تی له‌به‌ر ڕۆشنایی ئامانجه‌كانی بابه‌ته‌كه‌.